CELEX: 32021R2048
Language: bg
Date: 2021-11-23 00:00:00
Title: Регламент (ЕС) 2021/2048 на Съвета от 23 ноември 2021 година за временно суспендиране на автономните мита от Общата митническа тарифа при внос на някои промишлени продукти на Канарските острови

25.11.2021   
               
               
                  BG
               
               
                  Официален вестник на Европейския съюз
               
               
                  L 420/1
               
            
         РЕГЛАМЕНТ (ЕС) 2021/2048 НА СЪВЕТА
         от 23 ноември 2021 година
         за временно суспендиране на автономните мита от Общата митническа тарифа при внос на някои промишлени продукти на Канарските острови
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 349 от него,
         като взе предвид предложението на Европейската комисия,
         след предаване на проекта на законодателния акт на националните парламенти,
         като взе предвид становището на Европейския парламент (1),
         като взе предвид становището на Европейския икономически и социален комитет (2),
         в съответствие със специална законодателна процедура,
         като има предвид, че:
         
                     (1)
                  
                  
                     В съответствие с Регламент (ЕС) № 1386/2011 на Съвета (3) срокът на действие на суспендирането на митата за някои капиталови стоки за търговска или промишлена употреба, внасяни на Канарските острови, изтича на 31 декември 2021 г.
                  
               
                     (2)
                  
                  
                     През април 2021 г. правителството на Испания отправи искане за удължаване на суспендирането на автономните мита от Общата митническа тарифа за редица продукти в съответствие с член 349 от Договора. Мерките, установени с Регламент (ЕС) № 1386/2011, са оказали положително влияние върху развитието на икономиката на Канарските острови, в частност промишлеността и строителството, като по този начин са намалили тежкото въздействие на неизгодното икономическо и търговско положение, дължащо се на отдалечеността, островния характер и малката площ на островите.
                  
               
                     (3)
                  
                  
                     Икономиката на Канарските острови остава неблагоприятно повлияна от малкия размер на пазара на островите, от разпокъсаността и отдалечеността им от континентална Европа, от особено високото равнище на безработицата и по-високите разходи за производство и разпространение в сравнение с икономическите оператори в континентална Европа. Макар че коефициентът на безработица на Канарските острови показваше известно подобрение до 2019 г., безработицата се повиши от 20,5 % през 2019 г. на 22,6 % през 2020 г. – много над средния коефицент за безработица от 15,5 % за 2020 г. в Испания и 7,1 % в държавите членки колективно (Евростат, 2021 г.).
                  
               
                     (4)
                  
                  
                     Освен това поради пандемията от COVID-19 доведе до спиране на туризма на Канарските острови, вследствие на което през 2020 г. бе отбелязан спад на БВП от близо 20 % според предварителните данни. Също така имаше спад и в строителството и промишлеността – с 13 % в сравнение с 2019 г. по предварителни данни.
                  
               
                     (5)
                  
                  
                     Затова е целесъобразно суспендирането на митата от Общата митническа тарифа за определени стоки, изброени в приложения I и II към Регламент (ЕС) № 1386/2011, да бъде удължено с цел осигуряване на устойчивост на положителните ефекти на Регламент (ЕС) № 1386/2011, допринасяне за разнообразяването на икономиката, осигуряване на постоянен растеж и създаване на работни места в промишлеността и строителството, засилване на новаторството, намаляване на зависимостта на местната икономика от сектора на услугите, както и допълване на другите мерки, предназначени за стабилизиране на социално-икономическото положение на Канарските острови.
                  
               
                     (6)
                  
                  
                     Освен категориите продукти, обхванати от Регламент (ЕС) № 1386/2011, правителството на Испания поиска суспендиране на митата от Общата митническа тарифа за седем нови категории продукти, обхванати от следните кодове по КН: 3903 19, 5603 94, 5604 10, 7326 90, 7607 20, 8441 40 и 8479 90. Това искане следва да бъде прието, тъй като тези суспендирания, които се отнасят до машини за промишлени цели и суровини, биха подсилили икономиката на Канарските острови.
                  
               
                     (7)
                  
                  
                     За да се гарантира, че единствено намиращите се на територията на Канарските острови икономически оператори се ползват от тези тарифни мерки, суспендирането следва да бъде обвързано с крайната употреба на продуктите в съответствие с Регламент (ЕС) № 952/2013 на Европейския парламент и на Съвета (4) и Регламент за изпълнение (ЕС) 2015/2447 на Комисията (5).
                  
               
                     (8)
                  
                  
                     В случай на отклонение на търговските потоци и с цел да се гарантират еднакви условия за прилагането на настоящия регламент, на Комисията следва да се предоставят изпълнителни правомощия, които да ѝ позволят временно да оттегля суспендирането. Тези правомощия следва да се упражняват в съответствие с разпоредбите на Регламент (ЕС) № 182/2011 на Европейския парламент и на Съвета (6).
                  
               
                     (9)
                  
                  
                     За да се осигури приемственост след изтичането на срока на действие на разпоредбите на Регламент (ЕС) № 1386/2011 е целесъобразно предвидените в настоящия регламент мерки да се прилагат от 1 януари 2022 г. до 31 декември 2031 г.,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            От 1 януари 2022 г. до 31 декември 2031 г. митата от Общата митническа тарифа по член 56, параграф 2, буква в) от Регламент (ЕС) № 952/2013, приложими за вноса на Канарските острови на капиталови стоки за търговска или промишлена употреба, които понастоящем са обхванати от кодовете по КН, изброени в приложение I към настоящия регламент, се суспендират напълно.
            Тези капиталови стоки се употребяват съгласно съответните разпоредби на Регламент (ЕС) № 952/2013 и на Регламент (ЕС) 2015/2447 за срок, не по-кратък от 24 месеца след допускането им за свободно обращение, от икономическите оператори, установени на Канарските острови.
         
         
            Член 2
            От 1 януари 2022 г. до 31 декември 2031 г. митата от Общата митническа тарифа по член 56, параграф 2, буква в) от Регламент (ЕС) № 952/2013, приложими за вноса на Канарските острови на суровини, части и компоненти, които понастоящем са обхванати от кодовете по КН, изброени в приложение II към настоящия регламент, и които се употребяват за промишлена преработка или поддръжка на територията на Канарските острови, се суспендират напълно.
         
         
            Член 3
            Във връзка със суспендирането на митата по членове 1 и 2 се упражнява митнически надзор върху специфичната употреба съгласно член 254 от Регламент (ЕС) № 952/2013.
         
         
            Член 4
            
               1.   Когато Комисията има основание да счита, че някое предвидено в настоящия регламент суспендиране е довело до отклонение на търговския поток за даден продукт, тя има правомощието да приема актове за изпълнение, с които временно да оттегля суспендирането за този продукт за срок до 12 месеца. Тези актове за изпълнение се приемат в съответствие с процедурата по разглеждане, посочена в член 5, параграф 2.
               Вносните мита за продуктите, за които суспендирането е временно оттеглено, се обезпечават с гаранция и съответните продукти се допускат за свободно обращение на Канарските острови при условие че такава гаранция е предоставена.
            
            
               2.   Когато Съветът реши в съответствие с определената в Договора процедура и в рамките на посочения в параграф 1 срок от 12 месеца, че суспендирането трябва да бъде окончателно оттеглено, митата, обезпечени чрез гаранции, се събират окончателно.
            
            
               3.   Ако в рамките на посочения в параграф 2 срок от 12 месеца Съветът не е приел решение, че суспендирането следва да бъде окончателно оттеглено, гаранциите се освобождават.
            
         
         
            Член 5
            
               1.   Комисията се подпомага от Комитета по Митническия кодекс, създаден с член 285, параграф 1 от Регламент (ЕС) № 952/2013.
            
            
               2.   При позоваване на настоящия параграф се прилага член 5 от Регламент (ЕС) № 182/2011.
            
         
         
            Член 6
            Настоящият регламент влиза в сила на третия ден след деня на публикуването му в Официален вестник на Европейския съюз.
            
            Прилага се от 1 януари 2022 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 23 ноември 2021 година.
            
               
                  За Съвета
               
               
                  Председател
               
               G. DOVŽAN
            
         
         
            (1)  Становище от 5 октомври 2021 г. (все още непубликувано в Официален вестник).
         
            (2)  Становище от 20 октомври 2021 г. (все още непубликувано в Официален вестник).
         
            (3)  Регламент (ЕС) № 1386/2011 на Съвета от 19 декември 2011 г. за временно суспендиране на автономните мита от Общата митническа тарифа при внос на някои промишлени продукти в Канарските острови (ОВ L 345, 29.12.2011 г., стр. 1).
         
            (4)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).
         
            (5)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).
         
            (6)  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).
      
      
         
            ПРИЛОЖЕНИЕ I
            Капиталови стоки за търговска или промишлена употреба, които понастоящем попадат под следните кодове по КН (1):
            
                        4011 20 
                     
                     
                        8418 61 00 
                     
                     
                        8519 20 
                     
                     
                        9006 30 00 
                     
                  
                        4011 30 00 
                     
                     
                        8418 69 00 
                     
                     
                        8701 
                     
                     
                        9006 53 
                     
                  
                        4011 70 00 
                     
                     
                        8418 91 00 
                     
                     
                        8702 
                     
                     
                        9006 59 
                     
                  
                        4011 80 00 
                     
                     
                        8418 99 
                     
                     
                        8704 21 
                     
                     
                        9007 10 00 
                     
                  
                        4011 90 00 
                     
                     
                        8427 
                     
                     
                        8704 22 
                     
                     
                        9007 20 00 
                     
                  
                        5608 
                     
                     
                        8431 20 00 
                     
                     
                        8704 23 
                     
                     
                        9008 50 00 
                     
                  
                        6403 40 00 
                     
                     
                        8441 40 00 
                     
                     
                        8704 31 
                     
                     
                        9010 10 00 
                     
                  
                        6403 51 05 
                     
                     
                        8450 11 90 
                     
                     
                        8704 32 
                     
                     
                        9011 20 90 
                     
                  
                        6403 59 05 
                     
                     
                        8450 12 00 
                     
                     
                        8704 41 
                     
                     
                        9030 33 20 
                     
                  
                        6403 91 05 
                     
                     
                        8450 19 00 
                     
                     
                        8704 42 
                     
                     
                        9106 
                     
                  
                        6403 99 05 
                     
                     
                        8450 20 00 
                     
                     
                        8704 43 
                     
                     
                        9107 00 00 
                     
                  
                        8415 
                     
                     
                        8450 90 00 
                     
                     
                        8704 51 
                     
                     
                        9207 
                     
                  
                        8418 30 80 
                     
                     
                        8472 30 00 
                     
                     
                        8704 52 
                     
                     
                        9506 91 90 
                     
                  
                        8418 40 80 
                     
                     
                        8479 90 
                     
                     
                        8704 60 
                     
                     
                        9507 10 00 
                     
                  
                        8418 50 
                     
                     
                        8501 
                     
                     
                        8704 90 00 
                     
                     
                        9507 20 90 
                     
                  
                         
                     
                     
                         
                     
                     
                        8705 
                     
                     
                        9507 30 00 
                     
                  
               (1)  Съгласно Регламент за изпълнение (ЕС) 2021/1832 на Комисията от 12 октомври 2021 г. за изменение на приложение I към Регламент (ЕИО) № 2658/87 на Съвета относно тарифата и статистическата номенклатура и Общата митническа тарифа (ОВ L 385, 29.10.2021 г., стр. 1).
         
      
      
         
            ПРИЛОЖЕНИЕ II
            Суровини, части и компоненти, употребявани за селскостопански цели, промишлена преработка или поддръжка и понастоящем попадащи под следните кодове по КН (1):
            
                        3901 
                     
                     
                        5208 
                     
                     
                        5507 00 00 
                     
                     
                        7601 
                     
                  
                        3902 10 00 
                     
                     
                        5209 
                     
                     
                        5508 10 10 
                     
                     
                        7607 20 
                     
                  
                        3903 11 00 
                     
                     
                        5210 
                     
                     
                        5508 20 10 
                     
                     
                        8529 90 
                     
                  
                        3903 19 00 
                     
                     
                        5212 
                     
                     
                        5509 
                     
                     
                        8706 00 
                     
                  
                        3904 10 00 
                     
                     
                        5401 10 12 
                     
                     
                        5510 
                     
                     
                        8707 
                     
                  
                        3906 10 00 
                     
                     
                        5401 10 14 
                     
                     
                        5512 
                     
                     
                        8708 
                     
                  
                        4407 21 
                     
                     
                        5401 20 10 
                     
                     
                        5513 
                     
                     
                        8714 
                     
                  
                        4407 22 
                     
                     
                        5402 
                     
                     
                        5514 
                     
                     
                        9002 90 00 
                     
                  
                        4407 23 
                     
                     
                        5403 
                     
                     
                        5515 
                     
                     
                        9006 91 00 
                     
                  
                        4407 25 
                     
                     
                        5404 11 00 
                     
                     
                        5516 
                     
                     
                        9007 91 00 
                     
                  
                        4407 26 
                     
                     
                        5404 90 
                     
                     
                        5603 94 
                     
                     
                        9007 92 00 
                     
                  
                        4407 29 
                     
                     
                        5407 
                     
                     
                        5604 10 00 
                     
                     
                        9008 90 00 
                     
                  
                        4407 99 40 
                     
                     
                        5408 
                     
                     
                        6001 
                     
                     
                        9010 90 80 
                     
                  
                        4410 
                     
                     
                        5501 
                     
                     
                        6002 
                     
                     
                        9104 00 00 
                     
                  
                        4412 
                     
                     
                        5502 
                     
                     
                        6217 90 
                     
                     
                        9108 
                     
                  
                        5108 
                     
                     
                        5503 
                     
                     
                        6305 
                     
                     
                        9109 
                     
                  
                        5110 00 00 
                     
                     
                        5504 
                     
                     
                        6309 00 00 
                     
                     
                        9110 
                     
                  
                        5111 
                     
                     
                        5505 
                     
                     
                        6406 
                     
                     
                        9111 
                     
                  
                        5112 
                     
                     
                        5506 
                     
                     
                        7326 90 
                     
                     
                        9112 
                     
                  
                        5205 
                     
                     
                         
                     
                     
                         
                     
                     
                        9114 
                     
                  
               (1)  Съгласно Регламент за изпълнение (ЕС) 2021/1832 на Комисията от 12 октомври 2021 г. за изменение на приложение I към Регламент (ЕИО) № 2658/87 на Съвета относно тарифата и статистическата номенклатура и Общата митническа тарифа (ОВ L 385, 29.10.2021 г., стр. 1).